Taufe – Gebet – Plattdüütsch – Wi seggt Dank

Plattdüütsch Kinddööp Gebeed to`n Ingang

Leewe Vadder in`n Himmel, wi seggt di unsen Dank, dat du uns düsse Kind schenkt hest. Vull Freud kaamt wi to di. Wi biddt di: Maak unse Kind dörch de Dööp to dien Kind. Wees mit em op sien Weg. Bewahr em un hölp em, dat de Glooben in em wassen kann. Laat uns un em marken, wo leev du uns hest. Dörch Jesus Christus, dienen Söhn, unsen Herrn.

Amen.

Fürbittgebeed

Leewe Herr un Vadder, wi dankt di: Du hest unse Kind as dien Kind annahmen. Bewahr uns Kind op sien Weg dörch dat Leewen. Schenk em Gesundheit, een fröhliche Hart, Tofreedenheit un Vertruuen to di. Hölp du de Öllern un Paten. Stah em bi bi all sein Entscheedungen. Laat dien Woord Richtmaat dorbi ween. Wi biddt di för uns all, de wi döfft sünd: Laat uns jümmerto op di vertruuen. Laat uns op dien Barmhardigkeit, Gnaad un Leevde uns Leewen buuen. Hölp uns, wenn wi vertwiefelt un truuri sünd, un schenk uns veele Tieden vull Freud un Tofreedenheit.

Amen.

Laat uns tosamen beeden, as Jesus uns dat lehrt hett:

Unse Vadder in`n Himmel…

Autor: Peter Schuchardt.